
Serviciul Spaţii Verzi  şi Locuri de Joacă

SC2014-

REFERAT

privind suplimentarea valorii contractului cu nr. SC2014-26080/02.10.2014, încheiat cu        S.C. Horticultura S.A.

În conformitate cu prevederile Hotărârii Consiliului Local al Municipiului Timişoara nr. 405/01.08.2014 privind stabilirea modalităţii  pentru gestiunea serviciilor de administrare a domeniului public şi privat pentru întreţinerea şi amenajarea spaţiilor verzi, parcurilor, scuarurilor, a spaţiilor verzi şi a sistemelor de irigare, întreţinerea şi amenajarea locurilor de joacă pentru copii şi a canisitelor, efectuarea lucrărilor de tăieri de corecţie, elagare şi defrişare a arborilor şi refacerea spaţiilor verzi în urma intervenţiilor edilitar-gospodăreşti din Municipiul Timişoara, s-a încheiat cu S.C. Horticultura S.A. doar contractul de prestări servicii nr. SC2014-26080 / 02.10.2014 pentru întreţinerea şi amenajarea spaţiilor verzi, parcurilor, scuarurilor, a spaţiilor verzi şi a sistemelor de irigare din zona centrală a municipiului Timişoara.

În condiţiile în care Consiliul Local al Municipiului Timişoara hotărăşte menţinerea prevederilor H.C.L. nr. 405/01.08.2014.

Având în vedere faptul că la data încheierii contractului sumele alocate au fost suficiente doar pentru efectuarea lucrărilor minimale de întreţinere a spaţiilor verzi din zona centrală pentru o lună şi că ultimul trimestru al anului reprezintă perioada în care se efectuează lucrări de plantare a florilor  bienale, a arborilor şi arbuştilor, existând şi posibilitatea apariţiei precipitaţiilor sub formă de ninsoare, propunem, în limita bugetului existent la această dată, aprobarea încheierii unui act adiţional, în vederea suplimentării sumelor, în conformitate cu prevederile art. 5 „Valoarea contractului şi tarife”.

Propunem suplimentarea valorii contractului sus-menţionat de la 585.483,87 lei, exclusiv TVA la 1.351.612,90 lei.

Restul clauzelor contractuale rămân neschimbate.

